Ақмола облысы

Атбасар ауданы

Сепе орта мектебінің

Қазақ тілі және әдебиет

 пәні мұғалімі

Камалов Ж.М.

**Білімдегі олқылық пен алшақтықты жоюдың тәсілі-дифференциялап оқыту.**

Дифференциялап оқыту дегеніміз не? Сабақ өту барысында әрбір оқушының ерекшеліктерін ескере отырып, олармен жұмысты жекешелеп және топтап оқытуды ұйымдастыруды айтамыз.

Бүгінгі ұстаз сабақ үстінде әр әдісті қажеттілікке сай қолданады, техникалық құралдарды пайдаланады, кесте, үлгілермен, түрлі тірек хабарларын шебер, ұтымды пайдаланады.

 Қазіргі кездің талабына сай,яғни қандай да болмасын мемілекеттік қызметке орналасу үшін, қазақ тілін білу міндет екені бәрімізге аян.Сондықтан орыс сыныптарында қазақ тілі сабағы жоғары деңгейде өткізлген жөн.Мәселен, орыс сыныптарында оқитын балалардың кейбіреулері өзге ұлт өкілдері болғандықтан, бұл пәнге немқұрайлы қарауға болмайды. Осы мәселені түбегейлі шешу үшін – дифференциялап оқыту өте тиімді деп ойлаймын.Соның ішінде тәжірибелі педагог Жақсылықова мен Жанпейісовалардың модульды технология әдісі , яғни ойын түрінде өткізу орта буын оқушыларына қолайлы. Себебі осы әдісті қолданып жүргеніме он жылдан артық уақыт болды. Нәтижеде жаман емес.

 Дегенмен, ауыл мектептерінде, сыныпта оқушылар саны 2-3 оқушыдан аспайтын мектептерде қыйындау. Сондықтан бұндай жағдайда әдіске сүйене отырып түрледіруге тура келеді, яғни топ орнына дара оқушыдан топ құрып пайдаланатын кездерде болады.Бұл жерде сыныпта екі оқушы болса,екеуі екі топ өкілі болып жарыс сабақ түрінде оқушылардың белсенділіктерін арттыруға ықпал етеді. Кей уақытта бір ойынды қайталай берген балаларды жалықтырып жүрмес үшін түрлендіріп отыруға тура келеді.Топтық ойын түрлерін дара,жеке оқушыларға айналдырып отырамын.Оқушылардың қарқыны жаман емес.

 Егер де ауыл мектептеріне қала мектептері сиқты материалдық-техникалық базасын қажетті деңгейде қамтамас етілсе оданда жоғары көрсеткіштерге жетуге кәміл сенемін.Қазіргі уақытта материалдық база ауыл мектептерінде жүдеу. Қорытындылай отырып айтайын дегенім және ұсынысым.Орталықтанылған мұғалімдерді қайта даярлау институттары, мұғалімдерді қайта даярық курстарында осындай өте аз оқушы оқыйтын сыныптарға арналған арнайы әдістер мен ойын түрлерін бағдарламаларына енгізілсе екен.

Ақмола облысы

Атбасар ауданы

Сепе орта мектебінің

Қазақ тілі және әдебиет

 пәні мұғалімі

Камалов Ж.М.

8 771 830 84 86

 **«Елеусіз қалған-екі жан».**

 Елбасымыз Нұрсытан Назарбаевтың «...Зиялыларымыздың қазақ халқының әдебиеті мен мәдениетін, тілі мен дінін дамыту жолындағы жарыққа шықпай қалған, елінің егемендігін аңсап, сол үшін төккен маңдай тері-еңбектерін зерттеп жарыққа шығару керек», деп, «Мәдени мұра»бағдарламасы аясында айтқан терең ойлы пікірін басшылыққа алып отырымын.Содан бері қанша жыл өтсе де осы мақалаға арқау болып отырған Нұрғали,Нәзипа Құлжановалар жайлы кей жерлер білсе, енді бір жерлер білмейді.

 Азаттық жолында күрескен қайраткер.Ы.Алтынсариннін сенім артқан шәкірті . Ахмет Байтұрсыновтың досы, екеуі де Орынбор мұғалімдер даярлайтын семинарияның түлегі. Торғайдың төл перзенттері. Оның жұбайы Нәзипа Құлжанова қазақ қыздарынан шыққан тұңғыш журналист і. Бұл кісілер жайлы Торғай мен Семей халқы жақсы біледі және құрметтейді.

 Бұл кісілер екеуі де Ы.Алтынсарин ашқан Торғай мектебінің алғашқы түлектері. Нұрғали Құлжанов

1891-1893жылдары Орынбор қаласындағы мұғалімдер семинариясын аяқтайды .

1893 – 1904 жылдары Қостанай облысының Шұбар болысында мұғалімдік жұмысқа жіберіледі.

 Ресей оқу министірлігінің жолдамасымен Семей қаласына жаңадан ашылған мұғалімдер даярлайтын семинарияға екеуі де оқытушылыққа орналасады .

 Нәзипа Құлжанова Қостанай қаласындағы «Русско-киргизская женская прогимназиясының» түлегі.

 1904 жылдардың шамасы, ұлы ақын Абай дүниеден көшкен қаралы жыл.1905жылы «Семипалатинский листок» газеті Абайдың қайтыс болуына байланысты көлемді қазанама жазды. Ақынның өмірін, оның тамаша лирик ақын екенін таныстырды.

 Құлжановтар Абайдың еңбектерімен жіті танысып іздене бастайды.

 Н.Құлжанов, Абай өміріне қатысты деректер іздеп керекті мағлұматтар таппайды.Содан Семейдегі Ресей географиялық қоғамының Батыс-Сібір, яғни Семейде бөлімшесінің барлығын естіп біледі.Осы қоғамға мүше болу керек деп соның жолдарын іздеп, содан 1913 жылы осы қоғамға Нәзипа екеуі мүше болады.Себебі бұл ұйымда кезінде Шоқан,Абай сияқты зиялы ұлықтар ғана мүше болған.Сол себепте осы ұйым мұрағаттарында толық мағлұмат алуға мүмкіндік болады.Абайдың өмір дерегімен толық таныс болғаннан соң.1914жылы Абайдың қайтыс болғанына 10жыл толуына байланысты әдеби – музыкалық кеш өткізу үшін семей әскери-губернаторына өтініш білдіріп екі ай жүріп ақыры рұқсат алады. Осы кешке семинария оқушылары Қ.Сәтбаев,М.Әуезов, Ж.Аймауытовтар дайындалуға атсалысады.Осы концертке Омбыдан келе жатқанғалым,этнограф Г.Н.Потанин қатысып, «енді елу жылда қазақ жастарының өнері әлем сахынасынан көрінетініне сенемін» , деген екен.Осы кеште Абайдың «Желсіз түнде жарық-ай», «Сегізаяқ» әндерін орыс тіліне аударып Нәзипа Құлжанова өзі орындаған.

Нұрғали Абай кешін өткізгеннен кейін енді халқының өз алдына тілі, әдет-ғұрыптары бар екендігін сахна төрінен көрсетуді ойлайды.Алайда бұл өлімге бас тігумен бірдей еді.

1915жылы Абай өлеңдерң мен Ы.Алтынсаринның білімділігімен өнерлерін көрсету мақсатында 13ақпанда Приказщиктер сарайында кеш өткізеді.

 Бұл кісілердің алдынан Әуезов,Бегалин,Сәтбаев,Хакімжанова,Есова сияқты атақты ғалымдар оқыған.Байтұрсынов,Дулатов,Аймауытов,Торайғыров,Сейфуллин,

Потаниндермен жолдас болған кісілер. Н.Құлжановтың тағыда бір еңбегі ол қазақ балаларына арнап сауат ашу мектептерін ұйымдастырып,сол мектептер үшін қазақ тілінің «әліппесін»жазған.Өкінішке орай баспаға беріп үлгірмеген.1919жылы ақ патшаның жендеттері азаптап өлтіріп кеткен.

 Нәзипаны жұбатуға: А.Байтұрсынов,С.Сейфуллин,С.Торайғыров,С.Бегалин,Ж.Аймауытов,

М.Хакімжанова,С.Есова,Қ.Сәтбаев,Т.Қозбағарова,Г.Хомутов көңіл айта келіп.

Сол кезде С.Торайғыров өзінің «Айырылыспас дос Нұрекеңе» деген жыр шумағын ала келіп, Нәзипаны құшақтап жылаған екен.

 Нәзипа Құлжанованың – ұлттық педагогика ғылымының қалыптасуы мен дамуына салмақты үлес қосқан зерделі зерттеуші.Бұған «мектепктен бұрынғы тәрбиеде» 1923жылы әдістемелік құрал жазған.Бұл әдістемені Италия,Швейцария,Германия т.б. елдердің балабақшаларының тәрбиелерік-тәжірибесін желіге ала отырып жазған.

1920-1930 жылдары «Әйел теңдігі» журналында қызмет етіп жүргенде Мәскеуге барып Н.Крупскаямен кездесіп сұхбаттасқан.

Шығыс еңбекші әйелдерінің 1-ші съезін қйымдастырушылардың бірі.Бұл еңбектері жайлы 1975 жылы жарық көрген Қазақ совет энциклопедиясының 7-ші томында: «..Н.Құлжанованың бұл еңбектері қазақ балалар педагогикасының алтын қорына қосылды» делінген.

Айта кететін болсақ С.Торайғыров өзінің «Таныстыру» атты поэмасын да Нәзипаға арнаған екен.Бұған дәләл мына бір шумақтар:

 Ардақты бар Нәзипа деген ханым,

 Газет, журнал жүзінде жұртқа мәлім.

 Оқыса сондай әйел шығар ед деп,

 Оқығандар бағалар сөздің дәмін.

 Және бар әйелге хас нәзік сезім,

 Танитын бір көргенде-ақ істің нарқын.

 Атақты Байтұрсынов «Мысалында»,

 «Нәзипаға» де өлең жазып,жайған даңқын. - деп келтірген жерлерінен үзінді.

1919жылы Ахмет Байтұрсыновты саяси қылмыскер деп Семей губернаторы түрмеге қаматқанда жолын тауып Нұрғали Ахаңа көп көмек көрсеткен. Нұрғали Құлжанов Ахаң десе ішкен асын жерге қоятын жан жолдасы болған.Ахаңа жыл бойы Нәзипа екеуі тамақ тасып,қамқорлық көрсеткен.Ахмет Байтұрсынов түрмеде ашынып отырып жазған «Анама», «Н.Құлжанова ханымға» өлеңдерін алып шығып, оның елге жетуіне ықпал еткен Нұрғали Құлжанов екен.

Қортындылай келе 1913жылы қазақ зиялялар арасынан бірінші қазақ әліпбиін жазған да Н.Құлжанов екенін Елекеев өз естелігінде «Қазақстан мұғалімі» журналында айтып өтеді.

Құлжановтар қазақ өнері мен әдебиет тарихында белгілі із қалдырған деп жазған профессор Темірбек Қожакеев. «Біржан-Сара» айтысын алғаш сахнаға шығарған солар.Қ.Сәтбаев,М.Әуезов,Ә.Қашаубаев,И.Байзақовтарды алғаш сахнаға тартқан да сол Құлжановтар екен.

Есенқұл Маманов ұлт қамы үшін қабырғасы қайысып жүрген біртуар қаламгерлер қатарына Н.Құлжанов,Ш.Құдайберді,А.Байтұрсынов, Ә.Бөкейхановтарды атап өткен.

Міне, осындай жандар не әдебиетке, не тарихқа кірмей қалу себебі не? деген сұрақ туындайды және Торғай мен Семей өңірінен басқа жерлерде осы жандар туралы оқушылыр түгіл педагогтардың өздері білмей жатқандары қынжылтады.

Ақмола облысы

Атбасар ауданы

Сепе орта мектебінің

Қазақ тілі және әдебиет

 пәні мұғалімі

Камалов Ж.М.

 Тел: 8 771 830 84 86

Ұлы Жеңістің 74 жылдық мерекесі қарсаңына.

**«Катюшаны» тізгіндеген жас қазақ баласы.**

Торғай жерінің тумасы әкем **Камалов Мұратқали** туралы өмір дерек.

 Сонау сұрапыл соғыс еліміздің әр отбасын айналып өтпегені бүкіл жұртқа мәлім.Сол соғысқа менің әкем 1942жылы не бары 18жасында өз еркімен сұранып майданға аттанған.Шешесінің наразылығына қарамастан.Себебі 1941 жылы екі ағасын майданға алып кеткен.Сол себепті анасы соғысқа барғанына қарсы болыпты. Қанай ана болмасын балаларының амандығы үшін уайымдайтыны сөзсіз.Дегенмен Отанға қайіп төнген жағдайда өз борышым деп, шешім қабылдаған әкем, соғысқа аттанып кеткен.

 1942 жылы Чебоксар қаласында 2 айлық кіші командирлер дайындайтын орталықта дайындықтан өтіп. Велики Лук түбіндегі шайқасқа кіріп кетеді.Көп ұзамай немістің «Митр Шмит» самолетінің шабулының астында қалып роталары қырылып қалады.Сол шабулдан жеңіл жарақат алып бас аяғы 5-6 солдат аман қалған. Содан әкемді қасындағы қалған солдаттарды, вагонға тиеп Мәскеуге әкеледі. Бұл жерде ГМЧ (гвардейский мпнометный часть) әкеліп ары қарай оқытады. Бұл М-31, яғни «Катюшаны» оқыту еді.

 1943 жылдың желтоқсан айында Эшалонда үстін пологпен жапқан «Катюшаны» қабылдап алған. Әрине бұл жолғы қару алғашқыдан ерекшелеу екен,себебі М-31 қаруы америкалық «Стодобекер», «Форд», «Шевроле» автокөліктеріне орнатылған.Қазіргі кездегі «Урал» автокөліктеріне құсайды. Қабылдап алып 3-ші Беларус майданына аттанып кетіп.

 Брянск орманы арқылы Рессейдің 17 қаласын, Беларуссияның Орша, Витебск қалаларын азат етіп. Литва жеріне барып Вильнюс ,Каунас қалаларынан Фашистерді қуып шығып. Шығыс Пруссияда Кинигсберг қаласынан фашистерді қуғаннан Польша т.б. батыс елдерін азат етіп. Берлинге 35 шақырым қалғанда Жеңіс тойын сол жерде қарсы алған.

 Одан кейін әкемнің дивизиясын кері қарай қайтарып. Қытай елін Жапон милитаристерінен азат етуге аттанып.Монгол елі арқылы Қытай жеріне тамыз айында кіріп қазан айының аяғында толық азат еткен. «Сондағы Жапон жанкештілерінің іс-әрекеттеріне әрі күнге дейін қайран қалам» -дейді қарт майдангер.

 Соғыс аяқталды енді елге қайтам деп қуанып жүргенде.Енді екі жыл әскери борышыңды өтейсің деп тағы қалдырып, Чита қаласында 1947 жылдың тамыз айына дейін Отан алдындағы борышын өтейді.

 Әкемнің соғыс даласындағы оқиғаларын жаза берсем бір кітап жазуға болады.Өмірінің соңғы сәтіне дейін Отанына деген патриоттық рухы өте жоғары болатын.

 Менің, осындай әке болғанын мақтанышпен айта аламын.

3 ұл,3қыз тәрбиелеп, олардан 18 немере 28 шөбере тарады. Шешеміз екеуі 62 жыл бірге өмір сүрді.

 Өмірінің соңғы 2 жылын Атбасар ауданының Сепе ауылында тұрды.2016 жылдың қаңтар айында өмірден өтті.Сепе ауылының азаматы, шаруашылық басшысы Саханов О.Б. өз әкесіндей өте қатты құрметтеді.Аптасына бір рет келіп қал-жағдайын сұрап, өз қолымен қымыз ішкізіп тұратын.Мереке сайын сый-сыйпатын жасап ауыл әкімі екеуі келіп тұрды.

Бір қынжылтатын жай,9 мамыр күні,не аудандық ардагерлер кеңесі,не аудандық әкімшілік құттықтау былай тұрсын, өмірден өткенін білмеді,тіпті осы ауылда ардагер тұрып жатқанын да білмеген.